Šuminų pušis

Šuminų pušis – išskirtinė pušis, auganti Baluošo kraštovaizdžio draustinyje, Utenos rajone, Tauragnų seniūnijoje, Šuminų kaime. Augalota, trumpu kamienu, stambiašakė pušis aptinkama tarp etnografinės gyvenvietės pakraščio trobesių, šlaitelyje, Baluošo ežero šiaurės rytinėje pakrantėje, 100 m nuo vandens.Šuminų pušis utena.ltAtrask Lietuvos saugomas teritorijas. Šuminų pušis saugoma.lt

Išskirtinė pušis paskelbta saugoma 1984 m.Saugomų teritorijų valstybės kadastras. Šuminų pušis stvk.lt/map

2021 m. duomenimis, Šuminų pušis buvo 14,5 m aukščio, kamienas – 1,11 m skersmens, 3,49 m apimties. Skersmuo matuotas 1 m aukštyje, nes aukščiau išaugusi šaka. Kamiene ir skeletinėse šakose buvo žaizdų, kamieną apnikęs medienos puvinys, susiformavusios drevės. Buvo smulkių ir vidutinio stambumo sausų šakų. Įvija. Lajos plotas – 104 m², lajos ilgis – 12,5 m, amžius – 250 metų.Gamtos paveldo objektai. Detalūs vertinimo duomenys. Botaniniai GPO (taškiniai objektai). 82. Šuminų pušis vstt.lrv.lt Kitais duomenimis, pušies aukštis siekė 17 m.

 Šaltiniai 

Kategorija:Lietuvos gamtos paveldo objektai
Kategorija:Utenos rajono paveldas